Ég fagna fyrirhuguðu frumvarpi.

Með því að setja grásleppu í aflamark er hægt að stunda veiðarnar á mun hagkvæmari og ábyrgari hátt heldur en í því kerfi sem nú er þar sem engin fyrirsjáleiki er.

Menn hafa haft áhyggjur á samþjöppun með kvótasetningu, ég blæs á þær áhyggjur, alveg eins má kalla það samþjöppun í núverandi kerfi þar sem hægt er að eiga eins mörg leyfi og hægt er, og uppi er krafa um sameiningu leyfa sem ganga kaupum og sölum óháð landsvæðum.

Þær takmarkanir á heildaraflahlutdeil 2% mun koma í veg fyrir samþjöppun ásamt staðbundinna veiðisvæða. Einnig mun frumvarpið leiða til nýliðunar og útilokar engan frá veiðum.

Þegar menn vita hvaða afla má veiða hjá hverri útgerð þá býrðu til mestu verðmætin.

Með kvótasetningu gæta menn stundað veiðarnar eins og gert er á þorskanetum þar sem menn sníða sér stakk eftir vexti og eru með þann netafjölda **(með takmörkunum þó)** sem þörf er á miðað við sitt aflamark og mun því netum fækka í heild í sjó miðað við það sem nú er. Einnig mun það koma í veg fyrir að menn leggi net fyrir brælu til þess að nýta alla dagana í einhverju kapphlaupi eða geta alls ekki tekið þau upp vegna hættu á skerðingu daga.

Ef takmarkaður dagafjöldi er eins og núverandi kerfi er uppbyggt þá freistast menn til að leggja hámarksnetafjölda sem leyfilegur er.

Meðafli og brotkast mun minnka til muna við kvótasetningu og þau rök sem ég hef fyrir því er að þá geta menn tekið upp net vegna bræluspár eða þá tímabundin óhagstæðan meðafla, og geta hagað sínum veiðum á sem ábyrgastan hátt án þess að verða skertir um daga.

Það hefur verið gagnrýni á þau ár sem eru til viðmiðunar í frumvarpinu, en síðustu þrjú ár hafa verið dálítið frábrugðin fyrri árum bæði í sambandi við heimsfarald og markaðsbrest og einnig það kapp sem hljóp í suma við að ná sér í viðmiðun þar sem ýmsis brögð hafa verið stunduð til að hífa upp viðmiðun, þannig að þau ár eru ómarktæk að þeim ástæðum.

Ég vil samt benda á að það sem mætti bæta við í frumvarpið er t.d. það ef markaðsbrestur verður sem stundum hefur komið upp sum ár og ekki sé trygg sala á afurðinni að heimild sé í lögum að fella niður veiðiskildu það árið, það ætti að vera auðvelt í framkvæmd.

Ég skora á alþingi að setja grásleppu í aflamark eins og aðrar tegundir og eyða þeirri óvissu sem ríkir um þessar veiðar, það mun aldrei skapast friður um þessar veiðar ef það er ekki gert, bæði frá hlið veiðimanna og ekki síðst umhverfissinna sem hamast nú við að stoppa þessar veiðar eins og þær eru stundaðar í dag og umhverfissamtök munu ná þeim árangri við óbreytt fyrirkomulag. Breytinga er þörf.

Bestu kveðjur,
Einar E. Sigurðsson Raufarhöfn
(Undirritaður hefur stundað grásleppuveiðar frá 1988 og á betri viðmiðunarár en miðað er við í frumvarpinu)